Document ID: 32004D0583

SKLEP SVETA
z dne 26. julija 2004
o sklenitvi Sporazuma med Evropsko skupnostjo in Rusko federacijo o spremembi Sporazuma med Evropsko skupnostjo za premog in jeklo in Vlado Ruske federacije o trgovini z nekaterimi jeklenimi izdelki
(2004/583/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti, zlasti člena 133 v povezavi s prvim stavkom člena 300(2) Pogodbe,
ob upoštevanju predloga Komisije,
ob upoštevanju naslednjega:
(1)
Sporazum o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Rusko federacijo na drugi strani (1), je začel veljati 1. decembra 1997.
(2)
V skladu s členom 21 sporazuma o partnerstvu in sodelovanju urejajo trgovino z izdelki Evropske skupnosti za premog in jeklo (v nadaljnjem besedilu „ESPJ“) določbe Naslova III navedenega sporazuma, razen člena 15, in določbe sporazuma o količinskih ureditvah v trgovini z jeklenimi izdelki ESPJ.
(3)
9. julija 2002 sta ESPJ in Vlada Ruske federacije sklenili tak sporazum o trgovini z nekaterimi jeklenimi izdelki (2) (v nadaljnjem besedilu „Sporazum“), ki je bil v imenu ESPJ odobren s Sklepom Komisije 2002/603/ESPJ (3).
(4)
Pogodba ESPJ se je iztekla 23. julija 2002 in Evropska skupnost je prevzela vse pravice in obveznosti Evropske skupnosti za premog in jeklo.
(5)
Pogodbenici sta se v členu 10(2) Sporazuma dogovorili, da Sporazum velja še naprej in da se vse pravice in obveznosti pogodbenic ohranijo po izteku Pogodbe ESPJ.
(6)
Pogodbenici sta začeli posvetovanja v skladu členom 2(4) Sporazuma in se dogovorili za povečanje količinskih omejitev, določenih v Sporazumu, da bi se upoštevala širitev Evropske unije.
(7)
Poleg tega sta se pogodbenici dogovorili, da povečata količinske omejitve tudi glede na Izjavo št. 1 k Sporazumu o ustanovitvi servisnih centrov v Evropski uniji.
(8)
Ta sporazum o spremembi Sporazuma je treba odobriti -
SKLENIL:
Člen 1
1. V imenu Skupnosti se odobri Sporazum med Evropsko skupnostjo in Vlado Ruske federacije o spremembi Sporazuma med Evropsko skupnostjo za premog in jeklo in Vlado Ruske federacije o trgovini z nekaterimi jeklenimi izdelki.
2. Besedilo Sporazuma je priloženo k temu sklepu.
Člen 2
Predsednik Sveta je pooblaščen, da imenuje osebo, pooblaščeno za podpis Sporazuma, ki zavezuje Skupnost.
V Bruslju, 26. julija 2004

Labels: 18
3
15
1